Pieni mutta tyylikkäästi sisustettu ja siisti asunto: ei mitään luksusta ja kylpyhuone on hieman kulunut, mutta emme mitään sen erityisempää odottaneetkaan ja yleisesti ottaen asunto vastasi odotuksiamme.
Asunnon sänky on sohvasänky, mutta siinä oli hyvä nukkua ja myös peitot ja tyynyt olivat mielestämme hyvät. Asunnossa on paljon astioita, jääkaappi, hella, vedenkeitin ja kahvikone eli esim. aamupalat voi valmistaa sielläkin. Kahvikone tosin reistaili vierailumme aikana.
Bastille oli todella kiva ja viihtyisä alue. Asunnon kanssa samalla kadulla on paljon esimerkiksi kahviloita, ravintoloita ja leipomoita ja lähin ruokakauppa on alakerrassa. Alue oli eläväinen mutta olo siellä liikkuessa oli turvallinen. Noin viiden minuutin kävelymatkan päässä on kolme eri metroasemaa, joten eri puolille kaupunkia pääsi liikkumaan helposti.
Elisen kanssa kommunikointi sujui hyvin ja hän vastasi viesteihimme nopeasti. Check-in onnistui vielä iltakahdeksan jälkeen ja myöhäinen check-outkin olisi ilmeisesti ollut mahdollinen. Voisimme hyvin yöpyä täällä uudestaankin!